**. Categoriile eticii profesionale**

 **Obligaţiile profesionale ale specialistului**

 **Categoriile - concepte centrale în etica profesională**

Studiind acest modul, studentul va fi capabil:

*să identifice* relaţia dintre categoriile eticii;

*să caracterizeze* categoriile eticii;

*să analizeze* profesionalismul pedagogic sau al

profesiei dvs.;

*să determine* relaţia dintre autoritate şi autoritar;

*să estimeze* rolul tactului in soluţionarea conflictelor şi

determinarea succesului;

*să prevadă* consecinţele lipsei de profesionalism;

*să anticipe* o modificare a comportamentului legată de

tact;

*să direcţioneze* comportamentul spre acţiuni cu

tactică;

***Conceptecheie:***

**profesie, conştiinţă, onoare etc.**

 **Obligaţiile profesionale ale specialistului**

Obligaţiile profesionale sunt puse in sarcina tuturor, indiferent

dacă acesta doreşte sau nu. Ele constituie totalitatea cerinţelor formulate

specialistului de către societate, de colectivul de muncă etc.

Indeplinirea datoriilor profesionale depinde de personalitatea specialistului,

de motivaţia care il face să fie responsabil, de sarcinile sale.

51

Motivele indeplinirii de către un specialist a obligaţiilor profesionale

pot fi:

- să nu fie dezaprobat, condamnat de colegi, prieteni, şefii lor;

- să obţină aprobarea colegilor, laudele şefilor;

- fiindcă aceasta o cere administraţia;

- obişnuinţa de a indeplini ceea ce se cere;

- o cerinţă internă care ii aduce plăcere, satisfacţie morală, fiindcă

el işi iubeşte profesia.

Societăţile moderne sunt *societăţi profesionale.* Orice persoană care

alege o carieră işi doreşte să fie recunoscută profesionistă in domeniu.

Tema pe care o tratăm se referă la sensurile conceptelor de *profesionist*

şi *profesionalism,* precum şi la felul in care intervine etica in

exercitarea acestor roluri. Există numeroase definiri ale noţiunii de

profesie, insă următoarea este intru totul adecvată cerinţelor etice: *O*

*profesie este o ocupaţie pe care o au mai multe persoane organizate*

*voluntar să işi caştige existenţa prin slujirea directă a unui anumit*

*ideal, intr-un mod moral permisibil, dincolo de ceea ce le cere nemijlocit*

*legea, piaţa şi morala comună* (M. Davis, 1999, p. 139).

Se concretizează că hoţia sau prostituţia sunt ocupaţii, dar nu profesii.

Se pot caştiga bani dintr-o ocupaţie, dar aceasta nu inseamnă că

orice ocupaţie din care caştigăm bani este o profesie. Faptul de a caştiga

venituri este, la randul său, definitoriu. Amatorii pot să aibă calităţi

profesionale, dar nu işi obţin veniturile de bază din practica de amator.

Există, de asemenea, ocupaţii cărora li se contestă statutul clasic de

„profesii”, tocmai prin aceea că nu sunt exclusive (de exemplu, afacerile),

sau nu au coduri care să conţină valori morale direct implicate in

exercitarea profesiei.

O obiecţie asemănătoare se poate aduce şi ocupaţiei numite *funcţionar*

*public*, deşi valorile acestei ocupaţii sunt directe şi concret legate

de interesul public. Profesiile insă se schimbă. In ultimul deceniu

s-a conturat o pregătire universitară direct axată pe afaceri (studii de

business) sau pe administraţia publică. Ambele tind să treacă de la statutul

de ocupaţii la cel de profesii, dat fiind că presupun o cunoaştere

specifică, abstractă, din ce in ce mai conturată ca tip de studii (vezi

Airaksinen, 1998, p. 672). Profesiilor le sunt necesare *coduri etice.*

***Caracteristicile ideale ale profesiilor:***

52

a) Profesia presupune o cunoaştere a teoriilor domeniului, deci o

pregătire consistentă şi indelungată.

b) Standarde de iniţiere, de menţinere şi de avansare a unei

persoane.

c) Cea mai dură măsură de pedepsire pentru delicte profesionale

este eliminarea din comunitatea profesională (retragerea dreptului de a

practica).

d) Rolul profesiilor constă in satisfacerea unor nevoi sociale, deci

practica profesională este legitimată de către comunitatea care

beneficiază de rezultatele ei.

e) Membrii unui grup profesional sunt legaţi printr-un cod etic

prin care, printre scopurile centrale, se stipulează şi cel al slujirii altruiste

a societăţii.

f) Membrii unei profesii trebuie să aibă relaţii colegiale, iar comportamentul

fiecărui membru este monitorizat colegial.

g) In cazuri de haos şi catastrofe, membrii unei profesii trebuie să

fie pregătiţi a se sacrifica, inclusiv să işi rişte viaţa (Adaptare după H.

Gortner, 1991, p. 129-130).

Profesioniştii unui domeniu care işi exercită rolul in mod responsabil,

cat mai aproape de aceste cerinţe, dobandesc un status recunoscut.

Acesta este un test că ei dau dovadă de ceea ce este considerat

drept profesionalism. *Profesionalismul* este o ideologie relevantă pentru

cei care lucrează in acelaşi domeniu, revenindu-i rolul de a coagula

credinţele comune ale unei profesii, de a le consolida identitatea şi a

contribui la creşterea sentimentului de stimă faţă de sine a membrilor

unui grup profesional.

*Profesionalismul* este caracterizat prin:

a) Expertiză in exercitarea unei profesii (autoritate

epistemică).

b) Credinţa in autonomia deciziilor profesionale şi a

exercitării profesiei.

c) Identificarea cu profesia şi cu cei din acelaşi domeniu.

d) Dedicaţia, pentru o lungă parte a vieţii, profesiei alese.

e) Obligaţia morală de a lucra in serviciul clientului, evitand

implicarea emoţională excesivă (dar nu şi empatia), arbitrarul şi trata-

53

mentul preferenţial nejustificat prin politicile domeniului.

f) Credinţa in capacitatea de autoreglare şi menţinerea

colegială a standardelor profesionale (Adaptare după H. Gortner,

1991, p.130).

 **Categoriile-concepte centrale în etica profesională**

***Conştiinţa*** este responsabilitatea morală a omului pentru faptele

sale şi necesită o impunere interioară de a proceda in corespundere cu

felul său de a percepe dreptatea şi bunătatea. Ea exprimă capacitatea

de autocontrol şi autoapreciere obiectivă a acţiunilor şi a faptelor săvarşite,

fereşte de formalism, iar neindeplinirea sarcinilor propuse duce

la remuşcări de conştiinţă. Atunci cand există o conştiinţă profesională,

se realizează mai multe decat la indeplinirea obligaţiilor. Conştiinţa

depinde de nivelul dezvoltării personalităţii, de cultură, moralitate, de

atitudinea faţă de profesie, faţă de sine ca profesionist.

Din aceste motive conştiinţa diferă la diferite persoane şi la diferite

niveluri.

1. De cel mai inalt nivel al conştiinţei se bucură profesionistul:

stoic, principial, curajos, consecvent; el nu se lasă influenţat, procedează

cum ii dictează conştiinţa, are curajul să nu se conformeze indicaţiilor

instanţelor superioare dacă ele contravin legilor.

2. Conştiinţă cu nivel mediu au specialiştii care „au mustrări de

conştiinţă pentru abaterile de la normele morale, se autojustifică prin

raţionamente de tipul: acestea au fost indicaţiile şefului, aşa sunt timpurile,

ce rost are să mă opun, toţi fac la fel, nu voi mai proceda aşa”.

3. Un nivel scăzut al conştiinţei au persoanele care: „nu simt nici

un fel de remuşcări şi nici necesitatea de a se justifica, ei procedează

cum cer imprejurările pentru a obţine un profit sau un succes de

moment”.

Asemenea persoane işi indeplinesc datoriile doar in situaţii de

control. Ei admit formalism in organizarea procesului de muncă. Persoanele

cu conştiinţă inaltă se abţin de la acţiuni antisociale, se neliniştesc

de insuccesele sau de indisciplina colegilor, caută soluţii de

inlăturare a cauzelor acestora, stimulează gandirea creativă, inţeleg

necazurile şi neliniştea celorlalţi. Societatea apreciază omul după

faptele sale. Conştiinţa unui profesionist este apreciată, de aceea el nu

trebuie să fie indiferent de faptul ce crede lumea despre el, fiindcă

54

aceasta este, in consecinţă, onoarea, demnitatea, care sunt categorii ale

eticii profesionale.

***Onoarea şi demnitatea.*** *Onoarea* este cinste, reputaţie, corectitudine,

prestigiu, demnitate... Cand vorbim despre onoare, vorbim despre

atitudinea faţă de sine şi de atitudinea faţă de colectivul unde se

desfăşoară activitatea. Persoana care dă dovadă de onoare are:

- tendinţa de aşi menţine prestigiul şi reputaţia;

- grija faţă de colectivul unde lucrează.

Există cateva tipuri de onoare: *onoare generală* şi *onoare particulară*.

***Onoarea generală*** conţine: *onoarea profesiei, a familiei, a*

*ţării*. ***Onoarea particulară*** conţine: *onoarea pedagogului, a părintelui,*

*a cetăţeanului*.

*Demnitatea* provine de la latinescul *dionticus* care inseamnă „frumuseţe,

nobleţe”, este conştiinţa omului despre rostul şi valoarea lui in

societate. Sentimentul propriei demnităţi şi asocierea de către societate

a valorii omului nu intotdeauna coincid. De aceea specialistul trebuie

să cunoască opinia celor din jur, să analizeze spre a feri colegul de

erori in apărarea onoarei şi demnităţii acestuia, astfel va putea preintampina

ambiţia şi vanitatea, care par să ţină de asemenea de onoare şi

demnitate, dar nu trebuie confundate, deoarece ambiţia inseamnă dorinţa

arzătoare de a realiza ceva cu orice preţ, iar vanitatea este infumurarea

sau setea de slavă şi cinste, pe care nu o merită. In momentul

in care profesionistul işi formează o imagine eronată despre sine, educă

acelaşi lucru şi celorlalţi, atunci cand el ii dispreţuieşte şi injoseşte pe

cei din jur, dandu-şi sie o importanţă mare de faptul că educă şi dezvoltă

injosirea, dispreţul etc. Pentru a-i invăţa pe oameni să-şi apere

onoarea şi demnitatea, ei trebuie obişnuiţi să-şi analizeze faptele, să-şi

aprecieze corect acţiunile sau convingerile demne de personalitatea lor.

***Dreptatea*** este unitatea de măsură a obiectivităţii, este o dovadă a

maturităţii morale, ea se manifestă in aprecierea celorlalţi, a atitudinii

lor faţă de muncă şi comportament. Pentru a fi corect cu un coleg,

prieten sau necunoscut, profesionistul trebuie să cunoască bine personalitatea

acestuia, trebuie să ţină cont de criteriile de apreciere aprobate

de legislaţia Republicii Moldova, dar şi de eforturile pe care le

depune persoana pentru activitatea realizată, de posibilităţile lui şi de

condiţiile in care trăieşte acesta. Ostroborski scria: „un om cu dreptate

este acela care este permanent atent la partea internă a fiecărei fapte,

55

dar nu acela care apreciază cu aceeaşi unitate de măsură pe oricine a

săvarşit această faptă”. Este bine să ne conducem de principiul: cu toţi

la fel şi cu fiecare in parte sau cu fiecare diferit. De exemplu: nedreptatea

pedagogului in aprecierea cunoştinţelor poate avea consecinţe

grave: formarea atitudinii neserioase faţă de obiectul de studii, infumurare,

nepăsarea faţă de materia de studiu, pierderea increderii in

forţele sale, atitudine răutăcioasă, conflict.

Simţul dreptăţii este absolut necesar pedagogului, fiindcă copiii

sunt in perioada formării lor ca personalitate, iar nedreptatea le va

influenţa negativ caracterul. Nedreptatea este descoperită prin faptul

că pedagogul are preferaţii săi, astfel deprinzandu-i pe ceilalţi să fie

nesinceri, linguşitori, conformişti, dar la bază fiind pierderea interesului

faţă de ştiinţa de carte.

*Dreptatea generică (universală),* potrivit lui Aristotel, nu e legată

de un afect *anume* sau de un tip particular de acţiune, ci vizează *toate*

*afectele* de care sunt legate celelalte virtuţi, insă privite sub aspectul

manifestării lor in *relaţiile cu alţii*, să zicem, in viaţa publică (nu in

viaţa privată sau faţă de sine). A comite un act vicios *in raport cu*

*ceilalţi* inseamnă a le face o nedreptate şi acesta este temeiul pentru

care el trebuie interzis de lege; un asemenea act ar fi ilegal. Prin contrast,

*dreptatea generică* e totuna cu *legalitatea*, cu respectarea legilor

cetăţii. Prin urmare, ele trebuie să prescrie toate acţiunile care rezultă

din virtuţile noastre etice şi să interzică acţiunile vicioase. Aşa se face

că, in această accepţie a termenului, „acela care violează legile este un

om nedrept, iar cel ce le respectă este drept”.

Rolul dreptăţii ca problemă politică e să asigure acel cadru public

in care oameni cu idei şi opţiuni politice diferite să poată trăi impreună

fără a-şi dăuna unii altora. Cum spunea Platon, o cetate dreaptă e o

cetate „sănătoasă”, armonioasă, aşa incat legile unei cetăţi drepte ar

trebui să prescrie, in opinia lui Aristotel, curajul, moderaţia, amabilitatea

etc., adică să impună toate virtuţile şi să interzică toate viciile

(1129b, 20).

In schimb, ceea ce Aristotel numeşte *dreptate particulară* este,

printre altele, o virtute, in lista virtuţilor şi e legată de un anume afect –

de *plăcerea dată de caştig* (*pleonexia*). Aceasta poate să fie excesivă

sau moderată. Ceea ce caută Aristotel este specificul „mediei” pentru

56

aceste tipuri de dreptate şi conchide că ea ar consta intr-o anume „egalitate”

sau „nepărtinire” (*ison*).

*Dreptatea colectivă* e legată şi ea de un afect specific: *pleonexia*

*(dorinţa de a fi in caştig, fie şi prin abuz) in orice relaţie recunoscută*

*legal intre doi indivizi privaţi*; aceste relaţii pot fi de mai multe feluri:

*relaţii voluntare*: cand ele apar cu consimţămantul ambelor

părţi: (contractele de vanzare, cumpărare, cauţiune, depozitare

etc.);

*relaţii involuntare*: cand apar impotriva voinţei unei părţi, fie

din cauza *ignoranţei respectivei părţi* [„clandestine”) (furtul,

adulterul, otrăvirea, prostituţia, asasinatul, falsa mărturie etc.)], fie

din cauza *aplicării forţei*, violenţei, asupra respectivei părţi

(maltratarea, traficul de persoane, jaful, defăimarea, ultrajul etc.).

*Dreptatea distributivă* vizează impărţirea mai echitabilă a greutăţilor

(poverilor) şi a beneficiilor. In acest proces sunt antrenate politicile

legate de venituri, taxe şi impozite, educaţie, serviciul public. Scopul

este ca şi oamenii cu venituri mici sau fără venituri să beneficieze de

acces la educaţie, servicii medicale, protecţia poliţiei, asistenţă juridică.

Termenii utilizaţi in aplicarea egalităţii de şanse sunt cei de *acţiune*

*afirmativă, discriminare pozitivă* sau *tratament preferenţial*. Aceste

modalităţi de corectare a nedreptăţii sunt aplicate mai ales prin asigurarea

unor locuri speciale la concursurile pentru diferite forme de invăţămant

la care grupurile marginalizate au avut şi au un acces redus

la educaţie, profesii, sau prin locuri de muncă special destinate unor

profesii greu accesibile celor nedreptăţiţi istoric prin apartenenţa la o

anumită categorie.

***Autoritatea*** este cuvant de origine latină şi inseamnă *influenţă,*

*prestigiu*, şi anume, influenţa de care dă dovadă cineva datorită anumitor

merite. Cand autoritatea unei persoane se datorează anumitor

merite, increderea celorlalţi faţă de ea creşte. Persoana cu autoritate se

deosebeşte de cea autoritară. Pentru autoritari este caracteristică impunerea

voinţei sale, ei folosesc metode de influenţă nedemocratice,

ordine, porunci, indicaţii, impunere, se bazează pe supunerea oarba şi

executarea strictă a cerinţelor sale.

Autoritatea presupune incredere atunci cand omul posedă cunoştinţe

profunde şi are capacitatea de a transmite aceste cunoştinţe, manifestă

o atitudine critică faţă de sine şi o atitudine corectă faţă de cei-

57

lalţi. Persoana cu autoritate este dotată cu o cultură inaltă şi aptitudini

organizatorice, cu capacităţi de cunoaştere şi inţelegere a psihicului

uman. Ea se va perfecţiona continuu. Autoritatea pedagogului se obţine

dificil, dar şi mai dificil se menţine. Ea poate fi pierdută dacă se dă

dovadă de: conservatism in opinii, stereotip in gandire, nerespectare a

altor personalităţi, incapacitatea de a-şi recunoaşte greşelile, lipsă a

tactului pedagogic. Menţinerea autorităţii se realizează prin simţ autocritic

şi perfecţionare continuă.

***Etica şi tactul.*** Tactul reprezintă capacitatea de a găsi la momentul

oportun forma cea mai adecvată de tratare a persoanelor, priceperea de

a exercita asupra lor o influenţă pozitivă. Aceasta presupune anumite

calităţi, printre care: autocontrol, stăpanire de sine, sensibilitate, supleţe

psihică, incredere in copil şi in acţiunea educativă intreprinsă,

discreţie, raţiune (G. Chiriţă).

In sensul larg al cuvantului, tact inseamnă simţ al măsurii, atenţie

şi severitate, exigenţă şi bunătate. Tactul este unul dintre cei mai importanţi

indicii ai culturii omului, ai priceperii lui de a practica munca

de educaţie (A. Bazanov).

A avea tact inseamnă a acţiona adecvat, adică a lua cea mai justă

atitudine, a aplica procedeele cele mai indicate in rezolvarea unei

situaţii probleme, pentru infăptuirea obiectivului propus (Şt. Zisulescu).

Formarea şi cultivarea tactului presupune realizarea unui „aliaj al

experienţei şi al unor insuşiri psihologice, constand in oportunitatea

intervenţiilor şi in modul adecvat de exercitare a influenţei educative”.

Experienţa asigură formarea şi cultivarea tactului in măsura in

care angajează perfecţionarea proiectului in contextul unor circuite de

conexiune inversă pozitivă care stimulează (re)orientarea rapidă a

activităţii in funcţie de comportamentul celuilalt, de reacţiile mediului

intern şi extern, de soluţiile manageriale dezvoltate.

Calităţile psihologice ale specialistului definesc o anumita măiestrie

profesională, apreciată ca o premisă, dar şi ca o consecinţă a tactului.

Aceste calităţi vizează capacitatea de: a opera cu procedee adecvate

in situaţii noi; a reacţiona in sens empatic la problemele conflictuale

care apar in colectiv sau in raport cu o persoană, părinte, profesor

etc.; a perfecţiona proiectul profesional, mesajul, repertoriul comun

persoană-persoană la niveluri de creativitate superioară; a valorifica

integral informaţiile obţinute in procesul de formare iniţială şi continuă.

58

Tact inseamnă a atinge simţul măsurii. Pentru omul cu tact este

caracteristică dorinţa de a proceda astfel incat să aducă cat mai multă

bunătate şi bucurie altora. El este foarte atent să nu afecteze dispoziţia

celui cu care discută printr-un comportament neadecvat, gest, mimică

sau printr-un cuvant nepotrivit. Cei lipsiţi de tact pot jigni omul chiar

şi atunci cand ii fac un serviciu. Tactul este o calitate cu ajutorul căreia

in fiecare caz concret se aplică cel mai eficient mijloc de influenţă.

Factorii care pot influenţa comportamentul şi pot motiva formarea

tactului sau pot conduce la lipsa lui sunt: temperament impulsiv; voinţă

sau stăpanire de sine; condiţii proaste de viaţă; atmosferă incordată la

serviciu; nivelul redus de inteligenţă şi de cultură.

Necesitatea de a avea un tact pedagogic se impune in următoarele

**situaţii**: *cand persoanele sunt prea sensibile, cand sunt timide, lipsite*

*de curaj şi retrase, cand sunt agresive, impulsive şi nedisciplinate,*

*cand sunt ambiţioase, cand trec prin anumite emoţii puternice, cand işi*

*recunosc greşeala etc.*

Cele menţionate nu trebuie să creeze impresia că tactul nu

permite severitate şi exigenţă. O persoană cu tact poate fi severă,

insistentă, poate să ridice vocea, să inainteze cerinţe mari, insă să nu

se intreacă măsura. Toate acestea sunt justificate. In cazurile in care

există lipsa de tact, apar situaţii de conflict ce duc la un disconfort

psihic, care se manifestă prin frustraţii, frică, stare de deprimare,

descurajare şi depresii.

Managerul cu tact e atent cu subalternii, exclude brutalitatea, caută

să-şi exprime gandurile, cerinţele intr-un mod politicos. Dar toate cele

menţionate nu trebuie să creeze impresia că tactul nu permite severitate,

exigenţă.

Ţipetele, isteria, insultele, brutalitatea, nedreptatea sunt cauzate

de lipsa de tact, motiv pentru care persoanele se imbolnăvesc de o

boală numită de savanţi şi psihologi *nevroză* care se manifestă prin

frustraţii, frică, stare de deprimare, descurajare, depresii.

**Activităţi:**

IMPLICĂ-TE!

Caracterizează categoriile eticii. Care sunt avantajele

dezvoltării lor?

59

Identifică relaţia dintre categoriile eticii.

Printr-o scriere liberă, determină sub influenţa

căror categorii etice eşti la momentul actual.

INFORMEAZĂ-TE ŞI PROCESEAZĂ INFORMAŢIA!

Determină principala caracteristică a categoriilor

profesionale.

Elaborează o schemă pentru fiecare categorie.

Identifică diferenţa dintre profesie şi ocupaţie.

Determină problemele apărute in relaţia dintre

manager-subaltern, in lipsa respectării categoriilor

etice.

COMUNICĂ, DECIDE!

Analizează categoriile eticii profesionale

Determină relaţia dintre autoritate şi autoritar

Estimează rolul tactului in soluţionarea conflictelor

şi determinarea succesului.

Analizează profesionalismul pedagogic sau al

profesiei tale.

EXPRIMĂ-ŢI ATITUDINEA!

Ce inseamnă pentru tine categoriile eticii?

Argumentează necesitatea respectării

categoriilor eticii.

Demonstrează că categoriile etice *onoarea* şi

*demnitatea* sunt in raport direct cu autoritatea.

Apreciază intr-un text de o pagină efectul pozitiv al

categoriilor eticii.

Exprimă-ţi atitudinea faţă de dreptatea distributivă.

ACŢIONEAZĂ

Elaborează o fişă de observaţie cu criterii de

analiză pentru categoriile eticii.

60

Aplică fişa de observaţie in practică, prezint-o

in cadrul unui seminar.

Elaborează un program de dezvoltare individuală a

categoriilor etice pentru viitorul apropiat. Stabileşte in ce situaţii

te vei incadra pentru a-ţi realiza scopurile propuse.

**Bibliografie recomandată:**

1. Adămuţ Luminiţa, *Problema datoriei in gandirea etică greco-latină*, Iaşi,

Editura Timpul, 2001 (II 45449, 1 ex.)

2. Cristea S., *Dicţionar de pedagogie*, Chişinău-Bucureşti, Litera Internaţional,

2000.

3. *Teorii ale dreptăţii*, Ediţie ingrijită de Adrian Miroiu, Editura

Alternative, 1996.

4. Lazăr C., *Autoritate şi deontologie*, Editura Licorna, 1999.

5. http: //www.ub. filozofie.ro